《蝶恋花 少兰弟招饮牡丹花下，即席偶成》
清代·袁绶

几日轻阴游兴懒。燕子来时，已负韶光半。落尽榆钱风力软。

春负暗逐蕉心展。

却喜雨丝吹乍断。月姊多情，特放蟾光满。锦瑟云璈红玉管。

隔花试听歌喉啭。

作者简介：浙江钱塘人，字紫卿。袁枚孙女。幼读祖父诗，辄怡然意开。所为诗沉著痛快，无闺阁气。有《簪芸阁诗稿》。